รัฐบาลไทย-ข่าวทำเนียบรัฐบาล-ครม. เห็นชอบ 12 มาตรการรับมือฤดูฝนปี 2566 พร้อมให้หน่วยงานที่เกี่ยวข้องจัดทำแผนปฏิบัติการ ขับเคลื่อนมาตรการให้เป็นรูปธรรม นรม. ให้ประชาสัมพันธ์มาตรการและแจ้งเตือนประชาชนให้ทราบด้วย
วันพุธที่ 10 พฤษภาคม 2566
10/05/2566
ครม. เห็นชอบ 12 มาตรการรับมือฤดูฝนปี 2566 พร้อมให้หน่วยงานที่เกี่ยวข้องจัดทําแผนปฏิบัติการ ขับเคลื่อนมาตรการให้เป็นรูปธรรม นรม. ให้ประชาสัมพันธ์มาตรการและแจ้งเตือนประชาชนให้ทราบด้วย
ครม. เห็นชอบ 12 มาตรการรับมือฤดูฝนปี 2566 พร้อมให้หน่วยงานที่เกี่ยวข้องจัดทําแผนปฏิบัติการ ขับเคลื่อนมาตรการให้เป็นรูปธรรม  นรม. ให้ประชาสัมพันธ์มาตรการและแจ้งเตือนประชาชนให้ทราบด้วย
วันนี้ (10 พ.ค. 66) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี (9 พฤษภาคม 2566) เห็นชอบมาตรการรับมือฤดูฝน ปี 2566 จํานวน 12 มาตรการ และให้หน่วยงานที่เกี่ยวข้องจัดทําแผนปฏิบัติการภายใต้มาตรการดังกล่าว เพื่อรองรับสถานการณ์น้ําได้อย่างมีประสิทธิภาพสูงสุด ประกอบด้วย
มาตรการที่ 1 :   คาดการณ์ชี้เป้าพื้นที่เสี่ยงน้ําท่วมและพื้นที่เสี่ยงช่วงฝนทิ้งช่วง (มี.ค. 2566 เป็นต้นไป) โดยประเมินพื้นที่เสี่ยงน้ําท่วมและดินโคลนถล่มในช่วงมีนาคม-ธันวาคม 2566 และประเมินพื้นที่เสี่ยงขาดแคลนน้ําจากช่วงฝนทิ้งช่วงในช่วงมิถุนายน-กรกฎาคม 2566
มาตรการที่ 2 :  บริหารจัดการพื้นที่ลุ่มต่ําเพื่อรองรับน้ําหลาก (ภายในสิงหาคม 2566) เตรียมความพร้อมการใช้พื้นที่ลุ่มต่ํา/แก้มลิงเป็นพื้นที่หน่วงน้ํา ในช่วงฤดูน้ําหลาก หลักเกณฑ์การใช้พื้นที่ลุ่มต่ําเป็นพื้นที่รับน้ํานองและการจ่ายเงิน ค่าทดแทนหรือค่าชดเชยความเสียหายในพื้นที่เอกชน
มาตรการที่ 3 :    ทบทวน ปรับปรุงเกณฑ์บริหารจัดการน้ํา ในแหล่งน้ํา/เขื่อนระบายน้ําและจัดทํา แผนบริหารจัดการน้ําเชิงบูรณาการ (ก่อนฤดูฝนและตลอดช่วงฤดูฝน) ทบทวน ปรับปรุงหลักเกณฑ์และมาตรฐานการบริหารจัดการน้ํา สําหรับใช้เป็นมาตรฐานเดียวกัน และการบริหารจัดการน้ําในภาพรวมของกลุ่มลุ่มน้ํา เช่น จัดทําแผนบริหารจัดการนํา้ระดับลุ่มน้ําในพื้นที่นําร่อง (ลุ่มน้ําวังและลุ่มน้ําชายฝั่งทะเลตะวันออก) ติดตามสถานการณ์น้ําในแหล่งน้ําทุกขนาด และจัดทําแผนการบริหาร จัดการน้ํา แหล่งน้ําขนาดใหญ่และขนาดกลางในช่วงภาวะวิกฤต
มาตรการที่ 4 :   เตรียมความพร้อม ซ่อมแซม ปรับปรุง อาคารชลศาสตร์ ระบบระบายน้ํา สถานีโทรมาตร ให้พร้อมใช้งาน และปรับปรุงแก้ไขสิ่งกีดขวางทางน้ํา (ก่อนฤดูฝน และตลอดช่วงฤดูฝน) ได้แก่ (1) เตรียมความพร้อมซ่อมแซมปรับปรุงอาคารชลศาสตร์ และระบบระบายน้ํา ให้พร้อมใช้งาน (2) ซ่อมแซม ปรับปรุง สถานีโทรมาตร ให้พร้อมใช้งาน (3) ปรับปรุงแก้ไขสิ่งกีดขวางทางน้ํา
มาตรการที่ 5 :   เตรียมพร้อม/วางแผนเครื่องจักร เครื่องมือ บุคลากร ประจําพื้นที่เสี่ยงน้ําท่วม และพื้นที่เสี่ยงในช่วงฝนทิ้งช่วง (ก่อนฤดูฝนและตลอดช่วงฤดูฝน) ได้แก่ (1) เตรียมพร้อม/วางแผนเครื่องจักร เครื่องมือ ประจําพื้นที่เสี่ยงน้ําท่วมและพื้นที่เสี่ยงในช่วงฝนทิ้งช่วง เตรียมความพร้อมด้านบุคลากร (2) เพิ่มประสิทธิภาพการใช้น้ําและปรับปรุงวิธีการส่งน้ําในพื้นที่เสี่ยง ในช่วงฝนทิ้งช่วง เช่น วางแผนการจัดสรรน้ําให้สอดคล้อง กับปริมาณน้ําต้นทุน
มาตรการที่ 6 :   ตรวจความมั่นคงปลอดภัย คัน ทํานบ และพนังกั้นน้ํา (ก่อนฤดูฝน และตลอดช่วงฤดูฝน) ตรวจสอบความมั่นคง แข็งแรง ของคันกั้นน้ํา ทํานบ และพนังกั้นน้ํา พร้อมทั้งซ่อมแซมและปรับปรุงให้มีสภาพพร้อมใช้งาน
มาตรการที่ 7 :  เพิ่มประสิทธิภาพการระบายน้ํา ของทางน้ํา (ก่อนฤดูฝนและตลอดช่วงฤดูฝน) เช่น จัดทําแผนบูรณาการด้านเครื่องจักรเครื่องมือ/สารชีวภัณฑ์ ในการกําจัดวัชพืช ผักตบชวา และขยะในลําน้ํา ขุดลอกคูคลอง
มาตรการที่ 8 :    ซักซ้อมแผนเผชิญเหตุ ตั้งศูนย์ส่วนหน้าก่อนเกิดภัยและฟื้นฟูสภาพให้กลับสู่ สภาพปกติ (ตลอดช่วงฤดูฝน) ได้แก่ (1) ซักซ้อมแผนเผชิญเหตุและจัดเตรียมพื้นที่อพยพอย่างน้อยภาคละ 1 พื้นที่ (2) ตั้งศูนย์ส่วนหน้าก่อนเกิดภัย เพื่อเตรียมความพร้อม และบริหารจัดการสถานการณ์ (3) จัดทําแผนการฟื้นฟูสภาพให้กลับสู่สภาพปกติ
มาตรการที่ 9 :   เร่งพัฒนาและเก็บกักน้ําในแหล่งน้ําทุกประเภทช่วงปลายฤดูฝน (ตุลาคม-พฤศจิกายน 2566 ) เร่งเก็บน้ํา/สูบทอยน้ําส่วนเกิน ในช่วงปลายฤดูฝนไปเก็บ และพัฒนา แหล่งเก็บกักน้ําขนาดเล็กเพิ่มขึ้น ได้แก่ สระน้ํา หนองน้ํา และบ่อน้ําตื้น
มาตรการที่ 10 :   สร้างความเข้มแข็งเครือข่ายภาคประชาชนในการให้ข้อมูลสถานการณ์ (ก่อนฤดูฝนและตลอดช่วงฤดูฝน)
มาตรการที่ 11 :  การสร้างการรับรู้และประชาสัมพันธ์ (ก่อนฤดูฝนและตลอดช่วงฤดูฝน) ประชาสัมพันธ์ในการเตรียมความพร้อม รับสถานการณ์ช่วงฤดูฝนให้ทุกภาคส่วนได้รับรู้และเข้าใจ
มาตรการที่ 12 :   ติดตาม ประเมินผล ปรับมาตรการให้สอดคล้องกับสถานการณ์ภัย (ตลอดช่วงฤดูฝน)
โฆษกประจําสํานักนายกรัฐมนตรี กล่าวเพิ่มเติมว่า นายกรัฐมนตรี ยังได้มีข้อสั่งการให้ประชาสัมพันธ์การเตรียมการในส่วนของมาตรการต่างๆ ให้หน่วยงานที่เกี่ยวข้องทราบ และให้แจ้งเตือนประชาชนให้ระมัดระวังอย่างทันท่วงทีในช่วงฤดูฝนนี้ด้วย